Лаҵара 28 2019 шықәса рзы Боливариантәи Ареспублика Венесуела иҟоу Аԥсны Аҳәынҭқарра азинмчнаӡа змоу Ацҳаражәҳәаҩ Заур Ӷәаџьаа Боливариантәи Ареспублика Венесуела адәныҟатәи аусқәа рминистрра ааԥхьарала иҽалаирхәит «Африка амшныҳәа» амҩаԥгара.
Аныҳәатә церемониа мҩаԥган Симон Боливар имовзалеи аҿы.
Боливариантәи Ареспублика Венесуела иҟоу Аԥсны Аҳәынҭқарра азинмчнаӡа змоу Ацҳаражәҳәаҩ Заур Ӷәаџьаа ауснагӡатә амҩаԥысраан дырԥылеит Алада-Африканскатәи Ареспублика ацҳаражәҳәаҩ Джозеф Музи Хела Нкоси, Ареспублика Гаити ацҳаражәҳәаҩ Лесли Девид, Сент-Винсенти Гренадинеи рыцҳаражәҳәаҩ Андреас Уикхем, Сахаратәи Арабтә Демократиатә Республика ацҳаражәҳәаҩ Мохамед-Салем Даха Лехбиб, Исламтәи Ареспублика Иран ацҳаражәҳәаҩ Мостафа Алаеи, Алжиртәи Адемократиатә Республика ацҳаражәҳәаҩ Гаути Бен Муссат, Арабтәи Ареспублика Египет ацҳаражәҳәаҩ Халед Еззат Омрам Сеифаллах, Екваториальнаиа Гвинеиа ацҳаражәҳәаҩ Кармело Мича Нгуема Мис.